**คณะสัตวแพทยศาสตร์ มข. จัดโครงการกีฬาสีประจำปี และงานชื่นชมยินดีด้วยไมตรีและขอบคุณ**

**บุคลากรคณะ ประจำปีงบประมาณ 2563**

 เมื่อวันพฤหัสบดีที่ 26 ธันวาคม 2562 ที่ผ่านมา คณะสัตวแพทยศาสตร์ มหาวิทยาลัยขอนแก่น ได้จัดโครงการกีฬาสีประจำปี และงานชื่นชมยินดีด้วยไมตรีและขอบคุณบุคลากรคณะสัตวแพทยศาสตร์ ประจำปีงบประมาณ 2563 ขึ้น โดยโครงการนี้จัดขึ้นเพื่อเป็นการเสริมสร้างความสามัคคีและความสัมพันธ์อันดีระหว่างบุคลากรภายในคณะ และนักศึกษาระดับบัณฑิตศึกษาของคณะทั้งนักศึกษาชาวไทยและนักศึกษาต่างชาติ โดยในช่วงบ่ายมีการแข่งขันกีฬามหาสนุกร่วมกันหลากหลายชนิด และในช่วงค่ำได้จัดให้มีงานเลี้ยงสังสรรค์ส่งท้ายปีเก่าต้อนรับปีใหม่ในธีมงานวัด (รำวงย้อนยุค) มีการแสดงของทีมบุคลากรจากโรงพยาบาลสัตว์ การจัดกิจกรรมในครั้งนี้มีบุคลากรและนักศึกษาเข้าร่วมเป็นจำนวนมาก ด้วยบรรยากาศที่เป็นกันเอง และสนุกสนาน